**ΑΝΑΚΟΙΝΩΣΗ**

**Μεταφορά Μαθητών για το σχολικό έτος 2025-2026**

Από την Περιφερειακή Ενότητα Μεσσηνίας ανακοινώνεται ότι το πρόγραμμα μεταφοράς μαθητών θα εκτελείται για το σχολικό έτος 2025-2026, από Πέμπτη 11 Σεπτεμβρίου 2025, ημερομηνία έναρξης λειτουργίας των σχολικών μονάδων ως εξής:

1. Ανάδοχοι μεταφορείς, θα εκτελούν τα δρομολόγια σύμφωνα με την ενημέρωση που έχουν λάβει από την αρμόδια Υπηρεσία της Περιφέρειας και τις σχολικές μονάδες.

2. Μαθητές που μετακινούνται με λεωφορεία της τακτικής συγκοινωνίας, μέχρι την παραλαβή του Ειδικού Μαθητικού Δελτίου (Ε.Μ.Δ), θα μεταφέρονται δωρεάν.

Για την καλύτερη διενέργεια της μεταφοράς των μαθητών παρακαλούνται :

- ΟΙ ΔΙΕΥΘΥΝΤΕΣ των σχολείων Α/θμιας και Β/θμιας Εκπαίδευσης να αποστέλλουν σε συνεχή βάση τις μεταβολές με τα στοιχεία των μεταφερόμενων μαθητών και των ωρολογίων προγραμμάτων στις αντίστοιχες Δ/νσεις Εκπαίδευσης, ώστε να διαβιβαστούν αρμοδίως στους υπεύθυνους σχεδιασμού των δρομολογίων.

- Οι ΓΟΝΕΙΣ των μεταφερόμενων μαθητών θα απευθύνονται ΑΠΟΚΛΕΙΣΤΙΚΑ ΜΟΝΟ στη σχολική μονάδα φοίτησης του παιδιού τους και η σχολική μονάδα θα ενημερώνει την αρμόδια Υπηρεσία της Περιφερειακής Ενότητας Μεσσηνίας.

- Πληροφορίες για τα δρομολόγια των σχολικών λεωφορείων θα δίνονται από το Τμήμα Δια Βίου Μάθησης , Παιδείας και Υποστήριξης της Εκπαίδευσης, Πολιτισμού & Αθλητισμού ΠΕ Μεσσηνίας. (27210-98232 κα Παπαδοπούλου)

- Οι ανάδοχοι οφείλουν να μεριμνούν για την άρτια τεχνική κατάσταση των οχημάτων, καθώς και την πλήρη συμμόρφωση με τις προβλεπόμενες διαδικασίες και ελέγχους, όπως είναι οι τακτικοί έλεγχοι ΚΤΕΟ, οι απαραίτητες συντηρήσεις και η προσεκτική τήρηση όλων των κανόνων ασφαλείας και οδικής συμπεριφοράς.

Επισημαίνεται ότι σύμφωνα με την ισχύουσα νομοθεσία, ο χρόνος αναμονής των μαθητών λόγω διαφορετικών ωρών του προγράμματος μαθημάτων είναι μέχρι εξήντα (60) λεπτά έως το επόμενο δρομολόγιο.

**Καλή Σχολική Χρονιά**

**Ο ΑΝΤΙΠΕΡΙΦΕΡΕΙΑΡΧΗΣ Π.Ε. ΜΕΣΣΗΝΙΑΣ**

**ΕΥΣΤΑΘΙΟΣ ΑΝΑΣΤΑΣΟΠΟΥΛΟΣ**